ΕΠΙΤΡΟΠΗ ΤΩΝ ΕΥΡΩΠΑΪΚΏΝ ΚΟΙΝΟΤΗΤΩΝ 
Βρυξέλλες, 26.05.1997 
COM(97) 221 τελικό 
Πρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
που καταργεί την οόηγία 82/606/ΕΟΚ σχετικά με την οργάνωση ερευνούν από τα κράτη μέλη 
για τις αποδοχές τατν μόνιμων και εποχιακών εργατών που απασχολούνται 
στη γεωργία 
(υποβληθείσα από την Επιτροπή) 

ΑΙΤΙΟΛΟΓΙΚΗ ΕΚΘΕΣΗ 
1. Από το 1974, τα κράτη μέλη της ΕΚ πραγματοποιούν ειδικές έρευνες για 
τις αποδοχές των μόνιμων μισθωτών, που απασχολούνται στη γεωργία. 
Μέχρι και το 1980 οι έρευνες πραγματοποιούνταν ετήσια, αν και όχι 
πάντα τόσο διαξοδικά: οι έρευνες των ετών 1977, 1978 και 1979 
αναφέρονταν αποκλειστικά στο ανδρικό εργατικό δυναμικό, 
χρησιμοποιώντας ένα δείγμα περιορισμένο. 
2. Το Συμβούλιο, μέσω του κανονισμού 3112/80/ΕΟΚ σχετικά με την 
οργάνωση της έρευνας του 1980, αποφάσισε οι μελλοντικές έρευνες να 
διεξάγονται με βάση μια οδηγία, που να θεσπίζει ένα μόνιμο σύστημα. 
Αυτό το σύστημα θεσπίστηκε από την οδηγία 82/606/ΕΟΚ του 
Συμβουλίου της 28ης Ιουλίου 1982. Σύμφωνα μ' αυτή την οδηγία, τα 
κράτη μέλη πρέπει να πραγματοποιήσουν το 1982 και στη συνέχεια κάθε 
δύο χρόνια, μια έρευνα τυχαίας δειγματοληψίας για τις πραγματικές 
αποδοχές των μόνιμων εργατών πλήρους απασχόλησης ή/και των 
εποχιακών και των δύο φύλων, που εξασκούν δραστηριότητες 
οριοθετημένες και καθορισμένες από την τάξη 01 της NACE 70 (γεωργία 
και θήρα) με εξαίρεση τις εκμεταλλεύσεις, των οποίων η δραστηριότητα 
συνίσταται αποκλειστικά ή κυρίως στη δημιουργία και στη συντήρηση 
κήπων και πάρκων, στη θήρα και στην εκτέλεση δραστηριοτήτων 
συναφών προς τη γεωργία. 
3. Η οδηγία 82/606/ΕΟΚ τροποποιήθηκε το 1988. Σύμφωνα με το άρθρο 8 
της οδηγίας 88/562/ΕΟΚ, το Συμβούλιο θα πρέπει να επανεξετάσει την 
οδηγία του 1990, υποβάλλοντας προτάσεις που να αφορούν το σύστημα, 
που θα πρέπει να τεθεί σε εφαρμογή, εάν συντρέχει λόγος, για τα έτη 
μετά το 1990. Η Επιτροπή λοιπόν εκπόνησε μια έκθεση με βάση την 
εμπειρία από τη διενέργεια αυτών των ερευνών, μια σύσταση της οποίας 
είναι να πραγματοποιηθεί η επόμενη έρευνα το 1991 και στη συνέχεια 
κάθε τρία χρόνια. 
4. Μια καινούργια οδηγία εγκρίθηκε το 1991 (91/534/ΕΟΚ). Οι έρευνες που 
αναφέρονται στο 1991 και στο 1994 πραγματοποιήθηκαν. 
5. Φροντίζοντας να περιοριστούν στο απολύτως απαραίτητο οι κοινοτικές 
νομοθετικές πράξεις, όπως και ο φόρτος εργασίας των Εθνικών 
Στατιστικών Υπηρεσιών, η Eurostat ζήτησε τη γνώμη των κρατών μελών, 
για να εξακριβώσει σε ποιο βαθμό αυτή η έρευνα ανταποκρίνεται στις 
εθνικές και κοινοτικές στατιστικές ανάγκες. 
6. Το αποτέλεσμα αυτής της διαβούλευσης απέδειξε ότι, για την 
πλειονότητα των χωρών, αυτή η έρευνα πραγματοποιήθηκε για να 
ικανοποιήσει τις κοινοτικές ανάγκες, και για τις χώρες για τις οποίες οι 
πληροφορίες αυτές είναι απαραίτητες, μπορούν άλλες πηγές να 
καλύψουν τις ανάγκες των χρηστών. Οι ενδιαφερόμενες υπηρεσίες της 
Επιτροπής δεν εξέφρασαν την επιθυμία να συνεχιστεί αυτή η έρευνα. 
J 
7. Λαμβάνοντας υπόψη τις προηγούμενες παρατηρήσεις, η Eurostat θεώρησε 
ότι η οδηγία 82/606/ΕΟΚ μπορεί να καταργηθεί. 
8. Η Επιτροπή Στατιστικού Προγράμματος, της οποίας η γνώμη ζητήθηκε 
με γραπτή διαδικασία στις 16 Ιανουαρίου 1997, εξέδωσε θετική γνώμη για 
την εν λόγω πρόταση. 
9. Γι' αυτή την πρόταση, η Επιτροπή υποβάλλει στο Συμβούλιο για έγκριση 
το συνημμένο πρόταση απόφασης. 
5 
ΑΠΟΦΑΣΗ ΤΟΥ ΣΥΜΒΟΥΛΙΟΥ 
της 
που καταργεί την οδηγία 82/606/ΕΟΚ σχετικά με την οργάνωση ερευνών από τα κράτη μέλη 
για τις αποδοχές των μόνιμων και εποχιακών εργατών που απασχολούνται 
στη γεωργία 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ 
Έχοντας υπόψη: 
τη Συνθήκη Ίδρυσης της Ευρωπαϊκής Κοινότητας, και ιδίως το άρθρο 213, 
τη πρόταση της Επιτροπής, 
Εκτιμώντας: 
ότι η οδηγία 82/606/ΕΟΚ του Συμβουλίου, η οποία αναφέρεται στην οργάνωση από τα 
κράτη μέλη ερευνών για τις αποδοχές των μόνιμων και εποχιακών εργατών που 
απασχολούνται στη γεωργία 1, και τροποποιήθηκε την τελευταία φορά από την οδηγία 
91/534/ΕΟΚ2, εκδόθηκε προκειμένου να καταστεί δυνατή η διάθεση συγκρίσιμων 
στατιστικών στοιχείων για την εξέλιξη των αποδοχών των εργατών των κρατών μελών που 
απασχολούνται στη γεωργία • 
ότι σήμερα οι ανάγκες για πληροφορίες, εθνικές και κοινοτικές, μπορούν να ικανοποιηθούν 
από άλλες πηγές· 
το ενδιαφέρον να ανακουφιστεί ο κοινοτικός νομοθετικός μηχανισμός και να περιοριστούν 
στο απολύτως ουσιώδες οι στατιστικές εργασίες των κρατών μελών· 
ότι, σύμφωνα με το άρθρο 3 της απόφασης του Συμβουλίου 89/382 (ΕΟΚ/ΕΥΡΑΤΟΜ)3, 
ζητήθηκε η γνώμη της επιτροπής στατιστικού προγράμματος, η οποία συστάθηκε με την 
προαναφερθείσα απόφαση· 
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
Άρθρο 1 
Η οδηγία 82/606/ΕΟΚ καταργείται. 
Άρθρο 2 
Η παρούσα απόφαση απευθύνεται στα κράτη μέλη. 
Βρυξέλλες, 
1 ΕΕ L 247, 23.8.1982, σ. 22 
2 EEL 288, 18.10.1991,σ.36 
3 EEL 181, 28.6.1989,σ. 47 
4 
ISSN 0254-1483 
COM(97) 221 τελικό 
ΕΓΓΡΑΦΑ 
17 03 04 06 
Αριθ. καταλόγου : CB-CO-97-228-GR-C 
ISBN 92-78-19832-3 
Υπηρεοία Επισήμων Εκδόσεων των Ευρωπαϊκών Κοινοτήτων 
L-29S5 Λουξεμβούργο 
5"